1956 Avroviziya Mahnı Müsabiqəsi

Avroviziya Mahnı Müsabiqəsi ilk dəfə 1956-cı ildə mayın 24-ü İsveçrənin Luqano şəhərində keçirilib. Müsabiqənin aparıcısı Loenqrin Filipello olmuşdur. Müsabiqədə 7 ölkə iştirak etmişdir. Müsabiqənin qalibi isə İsveçrəni təmsil edən Liz Assianın oxuduğu Refrain adlı mahnı olmuşdur. Müsabiqənin keçirildiyi zalda kamera olmasına baxmayaraq müsabiqə bir radio proqramını xatırladırdı. Bunun səbəbi o vaxtlar avropalıların çoxunun televizorunun olmaması idi. Bu müsabiqə ondan sonra keçirilən müsabiqələrdən bir çox cəhətdən fərqlənirdi. Belə ki 1956-cı il müsabiqəsində hər ölkə iki mahnı ilə təmsil olunurdu, səsvermə gizli keçirilirdi. Yalnız bir aparıcı var idi. Müsabiqənin tam lent yazısı indiki dövrə gəlib çıxmayıb.

 Tarixi 

1955-ci ildə Monakoda Avropa Yayım İttifaqı üzvləri İtaliyada keçirilən Sanremo Musiqi Festivalından ilhamlanaraq bütün Avropanı əhatə edən musiqi müsabiqəsi təşkil etmək barədə müzakirələr apardılar. Müzakirələrin gedişində Avroviziya Mahnı Müsabiqəsini keçirmək qərara alındı. Qərara görə, müsabiqə növbəti il İsveçrənin Luqano şəhərində keçirilməli idi.

 Keçirildiyi yer 

Müsabiqənin keçirilməsi üçün seçilən yer İtaliya ilə sərhəd italyan dilli əyalətdə, İsveçrənin cənubunda yerləşən Luqano gölünün yerləşdiyi Luqano şəhərindəki Teatro Kursaal zalı idi. Luqano əhalisinə görə İsveçrənin 9-cu böyük şəhəri idi və həmçinin İtaliyadan kənarda yerləşən ən çox italyan dilində danışılan şəhərdir. Müsabiqə italyan dilində keçirildi.

1945-ci ildən 1960-cı illərə kimi İtaliyadan sərmayə axını Luqanonu İsveçrədə üçüncü böyük maliyyə mərkəzinə çevirdi. Şəhər həmçinin 20-ci əsrin birinci yarısında nəqliyyat infastrukturunda inkişafa nail olmuşdu. Otellərdəki inkişaf ilə birlikdə şəhərin turistlərin daha yaxşı qəbul edilməsi arzu edilirdi.

 Format 
Bir saat qırx dəqiqəd davam edən ilk proqram Lohenqrin Filipello tərəfindən təqdim edilib. Müsabiqənin radio proqramı əsasında olmasına baxmayaraq studiyada bəzi avropalıların televizora malik olmasına görə kameralar quraşdırılmışdı.

Səhnəyə müğənnilər tək çıxmalı idi və onların mahnısı üç dəqiqədən çox və yarım dəqiqədən az olmamalı idi. Müğənnini Fernando Pagginin rəhbərlik etdiyi 25 nəfərlik musiqi orkestri müşayiət edirdi. Səsvermə prosesinin uzanmasına görə fasilədə Yoeuks Rossingnols tərəfindən vıyıltı səsi eşidilirdi.

 Səsvermə 

Bütün iştirakçı ölkələrdən iki münsif Luqanoya gəlmişdi. Yalnız Lüksemburqdan münsiflər heyəti gələ bilməmişdi. Qaydalara görə münsiflərə öz ölkələrinin mahnıları da daxil olmaqla istədikləri mahnıya səs verə bilərdilər. İsveçrəli münsifin Lüksemburqun münsiflərinin əvəzinə səs verə bilməsinə icazə verilmişdi. Bu sistem heç vaxt təkrar olunmadı.

 İtən kasetlər 
Müsabiqə keçirilərkən yayımlanırdı və mərkəzi Avropa ölkələrinin rəsmi yayımçıları tərəfindən yazılmışdı. Lakin həmin müsabiqədən Liz Assianın müsabiqənin sonunda təkrar ifasından başqa heç bir görüntü hal-hazırda yoxdur. Yazılmış nüsxələrin heç biri indiki dövrə kimi gəlib çıxmayıb. Bu 1964-cü il müsabiqəsi ilə birlikdə görüntüləri əlimizdə olmayan iki müsabiqədən biridir. 1964-cü il müsabiqəsinin kasetləri yanğında məhv olub.

 İştirakçı ölkələr 

İlk müsabiqədə hərəsi iki mahnı ilə təmsil olunan yeddi ölkə iştirak edib. Daha üç ölkə, Avstriya, Danimarka və Böyük Britaniya da müsabiqədə iştirak etmək arzusunda olub, lakin onlar müraciət üçün son tarixdən sonra istəklərini bildirdikləri üçün iştirak edə bilməyiblərə BBC-nin Britaniya Məşhur Mahnısı Festivalı Britaniyanın Avroviziya təmsilçisini seçmək niyyətində idi.

 Bələdçilər 

Hər çıxışda orkestrə rəhbərlik edən bələdçi var idi.

  Hollandiya - Fernando Paqqi
  İsveçrə - Fernando Paqqi
  Belçika - Leo Suris]]
  Almaniya - Fernando Paqqi
  Fransa - Frank Pursel
  Lüksemburq - Yakez Lasri
  İtaliya - Qian Stellari

 Nəticələr 

# ÖlkəDilİfaçıMahnıTərcüməYer1    Niderland Niderlandca   Yetti Parl De vogels van Holland  Hollandiyanın quşları  142   İsveçrə  Almanca  Liz Assia  Das alte Karussell  Köhnə karusel  103   Belçika  Fransızca  Fud Leklerk  Messieurs les noyés de la Seine  Senaya qərq olan insanlar  34   Almaniya  Almanca  Valter Andreas ŞvarçIm Wartesaal zum großen Glück  Böyük xoşbəxtlik üçün gözləmə otağı  25   Fransa  Fransızca  Mate Alteri  Le temps perdu  İtirilmiş vaxt  126   Lüksemburq  Fransızca  Mişel Arnaud  Ne crois pas  İnanma  137   İtaliya  İtalyanca  Franka Raymondi  Aprite le finestre  Pəncərələri açın  58   Niderland  Niderlandca  Kori Brokken  Voorgoed voorbij  Əbədidən də üstün  79   İsveçrə  Fransızca  Liz Assia  Refrain  Çəkin  110   Belçika  Fransızca  Moni Mark  Le plus beau jour de ma vie  Həyatımın ən gözəl günü  1111   Almaniya  Almanca   Fredi Kvin So geht das jede Nacht  Hər gecə bu cür  912   Fransa  Fransızca  Dani Doberson  Il est là  O, burdadır  413   Lüksemburq  Fransızca  Mişel Arnaud  Les amants de minuit  Gecəyarı aşiqləri  614   İtaliya  İtalyanca Tonina Toriyelli  Amami se vuoi  İstəsən, sev məni  8

 Beynəlxalq yayımçılar 

İştirakçı ölkələrin milli yayımçıları öz dillərində müsabiqəni təsvir etmək üçün müsabiqəyə şərhçilər göndərmişdi.

  - Piet te Nuyl (NTS)
  - Corces Hardi (TSR)
  - Janine Lambotte (INR), Nand Baert (NIR)
  - Volf Mittler (Deutsches Fernsehen)
  - Michèle Rebel (RTF)

  - Yaquez Navadic (Tele Lüksemburq)
  - Bianka Maria Pitchinino (Proqramma Nazionale)
  (iştirakçı olmayan ölkə) - Volf Mittler (ORF)
  (iştirakçı olmayan ölkə) - Gunnar Hansen (Statsradiofonien TV)
  (iştirakçı olmayan ölkə) - Vilfred Tomas (BBC)

 Həmçinin bax 

 Avroviziya Mahnı Müsabiqəsi

 İstinadlar 

 Xarici keçidlər 

 Eurovision Song Contest


Kateqoriya:1956-cı ildə İsveçrə